# CONCURSUL ȘCOLAR NAȚIONAL DE BIOLOGIE ”GEORGE EMIL PALADE” ETAPA NAȚIONALĂ

**an școlar 2024-2025**

Concursul Școlar Național de Biologie ”George Emil Palade” se desfăşoară în conformitate cu prevederile:

* Legea Educației Naționale Nr. 198/2023
* OM nr. 3035/2012, privind aprobarea Metodologiei - cadru de organizare şi desfăşurare a competiţiilor şcolare, cu modificările și completările ulterioare;
	+ OM 4203/2018 privind modificarea anexei nr. 1 a ordinului nr. 3.035/2012 privind aprobarea Metodologiei-cadru de organizare și desfășurare a competițiilor școlare și a

Regulamentului de organizare a activităților cuprinse în calendarul activităților educative, școlare și extrașcolare;

* + OME 3025/14.01.2025, pentru aprobarea competițiilor ce se vor organiza și desfășura în România, la nivel internațional, național și regional, în anul școlar 2024-2025;
	+ Calendarul nr. 24184/4/15.01.2025, referitor la concursurile naționale școlare finanțate de către M.E. în anul școlar 2023-2024;
	+ Regulamentul nr. 25046/12.02.2025 privind organizarea și desfăşurarea Concursului Școlar Național de Biologie ”George Emil Palade”, în anul școlar 2024-2025;

- O.M.E. nr. 6374/29.08.2024.

## Data și locul desfășurării probei scrise:

* Sâmbătă**, 24.05.2025**, intervalul orar **10.00-12.00**, la **Liceul „Ștefan Procopiu” Vaslui**

## Programul de desfășurare:

* 9.00 - 9.15 instruirea profesorilor supraveghetori/asistenți de sală
* 9.15 - 9.45 accesul elevilor în sălile de clasă/concurs
* 10.00 - distribuirea subiectelor
* 10.00 - 12.00 timp de lucru – proba scrisă
* 12.30 – 14.00 evaluarea lucrărilor
* 16.00 - afişarea rezultatelor

## Accesul în sălile de concurs

* Elevii vor avea acces în sălile de concurs în intervalul orar 9.15 – 9.45, pe baza cărții de identitate sau a carnetului de elev cu fotografia elevului și viza pe anul școlar în curs, pentru elevii cu vârsta sub 14 ani.
* Completarea răspunsurilor se va face cu cerneală sau pix de culoare albastră.
* Se interzice elevilor să pătrundă în sală cu orice fel de lucrări: manuale, dicționare, notițe, însemnări etc., care ar putea fi utilizate pentru rezolvarea subiectelor de concurs sau care sunt interzise de regulamentul specific, precum și cu telefoane mobile și cu orice mijloc electronic de comunicare.
* Nerespectarea dispozițiilor referitoare la introducerea de materiale interzise în sala de concurs, indiferent dacă materialele interzise au fost folosite sau nu, precum și frauda sau tentativa de fraudă duc la eliminarea din concurs a candidatului de către președintele comisiei, pe bază de proces-verbal.
* Candidații eliminați din concurs conform prevederilor aliniatului anterior pierd dreptul de participare la concursurile școlare din anul școlar următor.
* Elevii care, în timpul desfășurării competițiilor școlare, încalcă normele de conduită stabilite prin regulamentele școlare, prin regulamentele specifice ale concursurilor școlare sau prin alte reglementări în vigoare, vor fi eliminați din competiție.

## Structura subiectelor la etapa județeană:

* subiectele sunt de tip grilă şi pot fi de tipul: complement simplu, complement grupat, probleme.

**Evaluarea și reevaluarea lucrărilor elevilor** se vor realiza de către subcomisia de evaluare și respectiv, de către subcomisia de soluționare a contestațiilor în conformitate cu prevederile metodologiei – cadru, aprobată cu OM nr. 3035/2012, cu modificările și completările ulterioare și ale Regulamentului privind organizarea și desfăşurarea Concursului Școlar Național de Biologie ”George Emil Palade”, nr. 25046/12.02.2025

* Evaluarea lucrărilor elevilor se va realiza, la sfârșitul probei, de către doi profesori evaluatori, în prezența elevului - autor al lucrării şi a unui elev concurent - martor. În cazul în care elevul nu poate asista la corectarea lucrării sale, completează o declarație tip (Anexa 1) din care să reiasă că este de acord ca lucrarea să fie evaluată în absența lui, în prezența a doi elevi – martori;
* Ultimii trei elevi rămân în sala de concurs până la finalizarea concursului, respectiv predarea/evaluarea ultimei lucrări.

## Lucrările elevilor, fiind de tip grilă, se evaluează în fața elevului autor, pe bază de șablon.

##  Afișarea și ierarhizarea rezultatelor

* + se va realiza în două etape:
		- (1) Afişarea rezultatelor după finalizarea evaluării. Afișarea rezultatelor se va face în acelaşi timp la toate clasele, în interval de maximum 2 ore de la finalizarea evaluării la proba respectivă.
		- (2) Afişarea rezultatelor finale, se va face imediat după terminarea reevaluării tuturor lucrărilor cu punctaj contestat.

## Depunerea contestațiilor:

* + se face individual **de către elev, online**, prin cerere transmisă pe adresa busuiocionela@yahoo.com , luni**, 26.05.2025,** între orele **9.00-12.00**.
	+ Având în vedere prevederile art. 42 coroborat cu art. 38 alin. (2), art. 40 alin. (4) şi art. 43 alin.(5) din metodologie, cu privire la specificul subiectelor şi al evaluării în cadrul olimpiadelor de biologie, **rezolvarea contestaţiilor** se va face, local, **prin reevaluarea lucrărilor primite, conform baremelor afişate**, în cadrul subcomisiei de soluționare a contestaţiilor.
* Aceste rezultate sunt aduse la cunoștința elevilor participanți, prin afișarea lor la avizierul școlii organizatoare și/sau pe site-ul ISJ Vaslui, de către comisia de organizare.
* Deciziile subcomisiei de soluționare a contestațiilor sunt definitive.

## Important:

* Conform Regulamentului nr. 25046/12.02.2025, cei doi profesori asistenți/evaluatori nu își pot desfășura activitatea în săli unde sunt elevi de la clasă sau rude până la gradul al IV-lea (inclusiv);

## Criteriile de selecție a elevilor pentru etapa națională:

* Pentru etapa naţională a concursului se califică primii doi elevi din clasamentul final de la etapa județeană, pentru fiecare nivel de studiu (clasele a V-a, a VI-a, a VII-a, a VIII-a), în total 8 elevi pentru județul Vaslui.
* Candidații care au obţinut punctaje egale la etapa județeană şi se află în situația calificării pentru etapa națională a vor fi departajați utilizându-se, în ordine, următoarele criterii:
	1. punctajul mai mare obţinut la subiectul de tip probleme;
	2. punctajul mai mare obţinut la subiectul de tip complement grupat;
	3. punctajul mai mare obţinut la subiectul de tip complement simplu.
* În cazul în care, după aplicarea celor trei criterii de departajare, precizate anterior, se menține egalitatea, se organizează o probă scrisă de baraj cu durata de 2 ore și care respectă structura subiectelor concursului: tip grilă - complement simplu, complement grupat, probleme.
* Nu se admite redistribuirea locurilor de la un nivel de clasă la altul.

Etapa națională a concursului:

* se organizează într-o unitate de învăţământ din fiecare judeţ/sector al municipiului București participant, stabilită de ISJ/ISMB într-o sală cu supraveghere video și audio activată. Înregistrările integrale ale etapei naționale a concursului, vor fi arhivate pe CD de către fiecare Comisie de organizare și evaluare judeţeană/a sectoarelor municipiului București şi vor fi trimise Comisiei Centrale a Concursului pentru verificare, la solicitarea acesteia.
* Pentru această etapă, Comisia de organizare și evaluare din fiecare județ/municipiul București primeşte parola, descarcă subiectele şi baremele de corectare şi notare pentru etapa națională a concursului şi asigură buna desfăşurare a acestei etape. Concursul va începe în toate județele/ sectoarele municipiul București la data transmisă prin adresa MEC.
* Timpul de lucru este de 2 ore.
* Evaluarea lucrărilor elevilor se va realiza, la sfârșitul probei, pe baza baremului de corectare, de către doi profesori evaluatori, în prezenţa elevului - autor al lucrării şi a unui elev concurent - martor. În cazul în care elevul nu poate asista la corectarea lucrării sale completează o declarație scrisă tip (Anexa 1) din care să reiasă că este de acord ca lucrarea să fie evaluată în absența lui, în prezența a doi elevi – martori.
* La etapa națională, subiectele de concurs sunt unice și sunt elaborate de grupul de lucru pentru subiecte al Comisiei Centrale a Concursului. Subiectele sunt de tip grilă și pot fi de tipul: complement simplu, complement grupat, probleme.
* Profesorii asistenți/evaluatori nu trebuie să aibă elevi/rude până la gradul al IV-lea (inclusiv) din școala unde activează.
* Clasamentul național va fi afișat pe site-ul ISJ organizator al etapei naționale, în maximum 10 zile de la finalizarea acestuia.

Inspector școlar pentru biologie,

Profesor Daniela POPESCU

# Anexa 1

Declarație pe proprie răspundere

 Subsemnata/subsemnatul , prin prezenta declar pe proprie răspundere că sunt de acord ca lucrarea mea să fie evaluată în absența mea, în prezența a doi elevi – martori.

24.05.2025 Semnătura: